ddrg/super_eurlex huggingface dataset:
2002/672/EY: Komission päätös, tehty 21 päivänä elokuuta 2002, päätöksen 97/468/EY muuttamisesta luonnonvaraisen riistan lihaa tuottavan grönlantilaisen laitoksen sisällyttämiseksi siihen (ETA:n kannalta merkityksellinen teksti) (tiedoksiannettu numerolla K(2002) 3094)



Virallinen lehti nro L 228 , 24/08/2002 s. 0026 - 0026



Komission päätös, tehty 21 päivänä elokuuta 2002, päätöksen 97/468/EY muuttamisesta luonnonvaraisen riistan lihaa tuottavan grönlantilaisen laitoksen sisällyttämiseksi siihen (tiedoksiannettu numerolla K(2002) 3094) (ETA:n kannalta merkityksellinen teksti) (2002/672/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Väliaikaisista luetteloista kolmansien maiden laitoksista, joista jäsenvaltiot sallivat luonnonvaraisen riistan lihan tuonnin, 7 päivänä heinäkuuta 1997 tehdyssä komission päätöksessä 97/468/EY(3) vahvistetaan väliaikaiset luettelot luonnonvaraisen riistan lihaa tuottavista laitoksista. (2) Grönlanti on toimittanut luettelon luonnonvaraisen riistan lihaa tuottavista laitoksista, joiden vastuuviranomaiset takaavat täyttävän yhteisön säännöt. (3) Grönlannin osalta voidaan näin ollen laatia väliaikainen luettelo luonnonvaraisen riistan lihaa tuottavista laitoksista. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteessä oleva teksti päätöksen 97/468/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä elokuuta 2002. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 199, 26.7.1997, s. 62. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA País: Groenlandia/Land: Grønland/Land: Grönland/Κράτος: Γροιλανδία/Country: Greenland/Pays: Groenland/Paese: Groenlandia/Land: Groenland/País: Gronelândia/Maa: Grönlanti/Land: Grönland >TAULUKON PAIKKA>
2002/1004/EY: Komission päätös, tehty 23 päivänä joulukuuta 2002, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta kymmenennen kerran (ETA:n kannalta merkityksellinen teksti) (tiedoksiannettu numerolla K(2002) 5271)



Virallinen lehti nro L 349 , 24/12/2002 s. 0108 - 0108



Komission päätös, tehty 23 päivänä joulukuuta 2002, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta kymmenennen kerran (tiedoksiannettu numerolla K(2002) 5271) (ETA:n kannalta merkityksellinen teksti) (2002/1004/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2002/33/ETY(2), ja erityisesti sen 10 artiklan, sekä katsoo seuraavaa: (1) Kaikki jäsenvaltiot ovat panneet täytäntöön komission päätöksessä 2001/327/EY(3), sellaisena kuin se on viimeksi muutettuna päätöksellä 2002/242/EY(4), säädetyt taudille alttiiden eläinlajien siirtorajoitukset. (2) Vaikuttaa aiheelliselta pidentää toimenpiteiden voimassaoloaikaa. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/327/EY 4 artiklassa oleva päivämäärä "31 päivänä joulukuuta 2002" päivämäärällä "30 päivänä kesäkuuta 2003". 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä joulukuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 315, 19.11.2002, s. 14. (3) EYVL L 115, 25.5.2001, s. 12. (4) EYVL L 82, 26.3.2002, s. 18.
2002/105/EY,EHTY,Euratom: Neuvoston päätös, tehty 28 päivänä tammikuuta 2002, neuvoston puheenjohtajuuden hoitamisen järjestyksestä



Virallinen lehti nro L 039 , 09/02/2002 s. 0017 - 0017



Neuvoston päätös, tehty 28 päivänä tammikuuta 2002, neuvoston puheenjohtajuuden hoitamisen järjestyksestä (2002/105/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 203 artiklan toisen kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 27 artiklan toisen kohdan, ottaa huomioon Euroopan atomienergiayhteisön perustamissopimuksen ja erityisesti sen 116 artiklan, ottaa huomioon neuvoston puheenjohtajuuden määräytymisjärjestyksestä 1 päivänä tammikuuta 1995 tehdyn neuvoston päätöksen(1) ja erityisesti sen 1 artiklan 2 kohdan, ottaa huomioon Saksan ja Suomen 18 päivänä tammikuuta 2002 tekemän ehdotuksen, sekä katsoo seuraavaa: Tämän päätöksen tekemisellä ei rajoiteta neuvoston mahdollisesti lisäksi tekemiä puheenjohtajuuden hoitamista koskevan järjestyksen muutoksia erityisesti uusien jäsenvaltioiden liittyessä Euroopan unioniin, ON PÄÄTTÄNYT SEURAAVAA: 1 artikla Vaihdetaan keskenään neuvoston puheenjohtajakaudet Saksan (vuoden 2006 jälkipuolisko) ja Suomen (vuoden 2007 alkupuolisko) osalta. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 28 päivänä tammikuuta 2002. Neuvoston puolesta Puheenjohtaja J. Piqué i Camps (1) EYVL L 1, 1.1.1995, s. 220.
2002/67/EY: Komission päätös, tehty 28 päivänä tammikuuta 2002, nautaeläimiä koskevan Saksan tietokannan toimintakelpoisuuden toteamisesta (ETA:n kannalta merkityksellinen teksti) (tiedoksiannettu numerolla K(2002) 302)



Virallinen lehti nro L 026 , 30/01/2002 s. 0017 - 0017



Komission päätös, tehty 28 päivänä tammikuuta 2002, nautaeläimiä koskevan Saksan tietokannan toimintakelpoisuuden toteamisesta (tiedoksiannettu numerolla K(2002) 302) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2002/67/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 6 artiklan 3 kohdan, ottaa huomioon Saksan esittämän pyynnön, sekä katsoo seuraavaa: (1) Saksan viranomaiset esittivät 8 päivänä syyskuuta 1999 komissiolle pyynnön Saksan nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi. (2) Saksan pyynnön mukana oli tarvittavat tiedot, jotka päivitettiin 15 päivänä helmikuuta 2001. (3) Saksan viranomaiset ovat sitoutuneet parantamaan tietokannan luotettavuutta varmistamalla erityisesti, että i) lisätoimenpiteitä, valvontatoimenpiteet mukaan luettuina, toteutetaan siirtojen, syntymän ja kuoleman ilmoittamista koskevan seitsemän päivän pituisen enimmäismääräajan noudattamisen varmistamiseksi, ii) kaikenlaiset siirrot tallennetaan tietokantaan ja tietoja seurataan, iii) nykyisiä toimenpiteitä vahvistetaan sellaisten virheiden tai puutteiden korjaamiseksi viipymättä, jotka voitaisiin havaita ilman eri toimenpiteitä tai asianmukaisten paikalla tehtyjen tarkastusten ansiosta, iv) lisätoimenpiteitä toteutetaan sen varmistamiseksi, että asetusta (EY) N:o 2630/97 noudatetaan Saksan alueella. Saksan viranomaiset ovat sitoutuneet panemaan nämä parannustoimenpiteet täytäntöön viimeistään 30 päivänä kesäkuuta 2001. Saksan viranomaiset ovat vahvistaneet, että edellä mainitut toimenpiteet on toteutettu. (4) Edellä esitetyn perusteella on aiheellista tunnustaa nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Saksan tietokannan todetaan olevan toimintakelpoinen. 2 artikla Tämä päätös on osoitettu Saksan liittotasavallalle. Tehty Brysselissä 28 päivänä tammikuuta 2002. Komission puolesta David Byrne Komission jäsen (1) EYVL L 204, 11.8.2000, s. 1.
2002/227/EY: Komission päätös, tehty 13 päivänä maaliskuuta 2002, Israelin hyvän laboratoriokäytännön (HLK) valvontajärjestelmän perustamisen ja tyydyttävän toiminnan aloittamisen tunnustamisesta



Virallinen lehti nro L 075 , 16/03/2002 s. 0067 - 0067



Komission päätös, tehty 13 päivänä maaliskuuta 2002, Israelin hyvän laboratoriokäytännön (HLK) valvontajärjestelmän perustamisen ja tyydyttävän toiminnan aloittamisen tunnustamisesta (2002/227/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sopimuksen tekemisestä Euroopan yhteisön ja Israelin valtion välillä OECD:n hyvän laboratoriokäytännön (HLK) periaatteiden ja niiden noudattamisen seurantaa koskevien ohjelmien vastavuoroisesta tunnustamisesta 19 päivänä heinäkuuta 1999 tehdyn neuvoston päätöksen 1999/662/EY(1) ja erityisesti sen 3 artiklan 1 kohdan, on kuullut neuvoston nimittämää erityiskomiteaa, sekä katsoo seuraavaa: (1) Sopimuksella perustetun EU-Israel-sekakomitean kaksi ensimmäistä kokousta pidettiin 27 päivänä marraskuuta 2000 ja 16 päivänä marraskuuta 2001, ja ne mahdollistivat Israelin kansallisen HLK:n valvontajärjestelmän perustamisen yksityiskohtaisen tarkastelun. (2) Kansallisena HLK:n valvontaviranomaisena toimiva Israelin laboratorioiden laadunvalvontaviranomainen (ISRAC) toimitti hyvissä ajoin komission yksiköiden pyytämät lisätiedot. (3) Sopimuksen 11 artiklan 2 ja 3 kohdan mukaisesti yhteisön on tunnustettava, että Israelin hyvän laboratoriokäytännön valvontajärjestelmä on perustettu ja aloittanut toimintansa tyydyttävästi ennen kuin alkuvaihe voidaan päättää, ON PÄÄTTÄNYT SEURAAVAA: Ainoa artikla Yhteisö tunnustaa, että Israelin hyvän laboratoriokäytännön valvontajärjestelmä on perustettu ja aloittanut toimintansa tyydyttävästi sopimuksen alkuvaiheen aikana ja että alkuvaihe voidaan näin ollen päättää, jotta voidaan siirtyä sopimuksen toiminnalliseen vaiheeseen viimeistään 1 päivänä toukokuuta 2002. Tehty Brysselissä 13 päivänä maaliskuuta 2002. Komission puolesta Pascal Lamy Komission jäsen (1) EYVL L 263, 9.10.1999, s. 6.
2002/228/EY: Komission päätös, tehty 14 päivänä maaliskuuta 2002, viiden israelilaisen testauslaitoksen tunnustamisesta hyvän laboratoriokäytännön vaatimusten mukaisiksi osaamisaloillaan



Virallinen lehti nro L 075 , 16/03/2002 s. 0068 - 0069



Komission päätös, tehty 14 päivänä maaliskuuta 2002, viiden israelilaisen testauslaitoksen tunnustamisesta hyvän laboratoriokäytännön vaatimusten mukaisiksi osaamisaloillaan (2002/228/EY) EUROOPAN YHTEISÖJEN KOMISSIO, joka, ottaa huomioon Euroopan yhteisön perustamissopimuksen, ottaa huomioon sopimuksen tekemisestä Euroopan yhteisön ja Israelin valtion välillä OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroisesta tunnustamisesta 19 päivänä heinäkuuta 1999 tehdyn neuvoston päätöksen 1999/662/EY(1) ja erityisesti sen 3 artiklan 1 kohdan, on kuullut neuvoston nimittämää erityiskomiteaa, sekä katsoo seuraavaa: (1) EY:n nimettyjen tarkastajien Euroopan yhteisön ja Israelin valtion välisen, OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroisesta tunnustamisesta tehdyn sopimuksen 12 artiklan nojalla 28 päivän maaliskuuta 1996 ja 1 päivän tammikuuta 2000 välisenä aikana suorittamissa tarkastuksissa todettiin viiden israelilaisen testauslaitoksen olevan hyvän laboratoriokäytännön vaatimusten mukaisia osaamisaloillaan. (2) Sopimuksen 12 artiklan mukaisesti yhteisön olisi tunnustettava edellä mainitut viisi testauslaitosta, ON TEHNYT TÄMÄN PÄÄTÖKSEN: Ainoa artikla Yhteisö tunnustaa liitteessä tarkoitetut viisi israelilaista testauslaitosta hyvän laboratoriokäytännön vaatimusten mukaisiksi osaamisaloillaan. Tehty Brysselissä 14 päivänä maaliskuuta 2002. Komission puolesta Pascal Lamy Komission jäsen (1) EYVL L 263, 9.10.1999, s. 6. LIITE Hyvän laboratoriokäytännön mukaiset israelilaiset testauslaitokset ja niiden osaamisalat Agan Chemical Manufacturers Ltd Analytical Laboratory 77102 Ashdod , Israel Osaamisala: fysikaalis-kemiallinen tutkimus Aminolab Ltd Analytical Laboratory Services Weizmann Science Park 76326 Rehovot , Israel Osaamisala: analyyttinen ja kliininen kemia Analyst Research Laboratories Hamanov Street 3 76111 Rehovot , Israel Osaamisala: fysikaalis-kemiallinen tutkimus ja analyyttinen ja kliininen kemia Harlan Biotech Israel Ltd Kiryat Weizmann , Building 13B 76326 Rehovot , Israel Osaamisala: toksisuustutkimukset Makteshim Chemical Works Ltd Physicochemical Research 84100 Beer Sheva , Israel Osaamisala: fysikaalis-kemiallinen tutkimus
2002/529/EY: Komission päätös, tehty 27 päivänä kesäkuuta 2002, orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun direktiivin 1999/13/EY täytäntöönpanoa koskevien jäsenvaltioiden kertomusten perustana käytettävästä kyselylomakkeesta (tiedoksiannettu numerolla K(2002) 2234)



Virallinen lehti nro L 172 , 02/07/2002 s. 0057 - 0060



Komission päätös, tehty 27 päivänä kesäkuuta 2002, orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun direktiivin 1999/13/EY täytäntöönpanoa koskevien jäsenvaltioiden kertomusten perustana käytettävästä kyselylomakkeesta (tiedoksiannettu numerolla K(2002) 2234) (2002/529/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta 11 päivänä maaliskuuta 1999 annetun neuvoston direktiivin 1999/13/EY(1) ja erityisesti sen 11 artiklan 1 kohdan, sekä katsoo seuraavaa: (1) Direktiivin 1999/13/EY 11 artiklan 1 kohdassa säädetään, että direktiivin täytäntöönpanoa koskevien kertomusten on perustuttava kyselylomakkeeseen tai kaavaan, jonka komissio on laatinut neuvoston direktiivin 91/692/ETY(2) 6 artiklassa säädettyä menettelyä noudattaen. (2) Jäsenvaltioiden, jotka toteuttavat kansallisia suunnitelmia direktiivin 1999/13/EY 6 artiklan mukaisesti, on jo nyt toimitettava mainitut suunnitelmat komissiolle. (3) Kyselylomake tai kaava on lähetettävä jäsenvaltioille kuusi kuukautta ennen kertomuksen kattaman ajanjakson alkamista. (4) Ensimmäinen kertomus kattaa 1 päivän tammikuuta 2003 ja 31 päivän joulukuuta 2004 välisen ajanjakson. (5) Direktiivin 91/692/ETY 6 artiklan mukaisesti perustettu komitea ei antanut näistä toimenpiteistä lausuntoa ennen puheenjohtajan asettamaa määräaikaa, ON TEHNYT SEURAAVAN PÄÄTÖKSEN: 1 artikla Otetaan käyttöön liitteenä oleva kyselylomake. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä kesäkuuta 2002. Komission puolesta Margot Wallström Komission jäsen (1) EYVL L 85, 29.3.1999, s. 1. (2) EYVL L 377, 31.12.1991, s. 48. LIITE >PIC FILE= "L_2002172FI.005802.TIF"> >PIC FILE= "L_2002172FI.005901.TIF"> >PIC FILE= "L_2002172FI.006001.TIF">
2002/417/EY: Komission päätös, tehty 3 päivänä kesäkuuta 2002, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2001 sovellettavista korjauskertoimista



Virallinen lehti nro L 150 , 08/06/2002 s. 0068 - 0070



Komission päätös, tehty 3 päivänä kesäkuuta 2002, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2001 sovellettavista korjauskertoimista (2002/417/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 2581/2001(2), sekä erityisesti näiden henkilöstösääntöjen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, EHTY, Euratom) N:o 302/2002(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 2001 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2001 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut suuremmaksi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2001 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 3 päivänä kesäkuuta 2002. Komission puolesta Christopher Patten Komission jäsen (1) EYVL L 56, 4.3.1968, s. 1. (2) EYVL L 345, 29.12.2001, s. 1. (3) EYVL L 47, 19.2.2002, s. 4. (4) EYVL L 321, 6.12.2001, s. 31.
Neuvoston päätös, tehty 7 päivänä toukokuuta 2002, Euroopan kulttuuripääkaupungin nimeämisestä vuodeksi 2005



Virallinen lehti nro C 124 , 25/05/2002 s. 0004 - 0004



Neuvoston päätös, tehty 7 päivänä toukokuuta 2002, Euroopan kulttuuripääkaupungin nimeämisestä vuodeksi 2005 (2002/C 124/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY(1), ja erityisesti sen 2 artiklan 3 kohdan, ottaa huomioon seuraavaa: (1) Valintalautakunta on antanut kertomuksensa Euroopan parlamentille, neuvostolle ja komissiolle 28 päivänä syyskuuta 2001. (2) Euroopan parlamentti on antanut lausuntonsa 11 päivänä joulukuuta 2001, ON PÄÄTTÄNYT SEURAAVAA: 1 artikla Corkin kaupunki nimetään Euroopan kulttuuripääkaupungiksi vuodeksi 2005. 2 artikla Corkin kaupungin on toteutettava tarvittavat toimenpiteet varmistaakseen päätöksen 1419/1999/EY 1 ja 5 artiklan tehokkaan täytäntöönpanon. Tehty Brysselissä 7 päivänä toukokuuta 2002. Neuvoston puolesta Puheenjohtaja R. de Rato y Figaredo (1) EYVL L 166, 1.7.1999, s. 1.
2002/596/EY: Neuvoston päätös, tehty 19 päivänä heinäkuuta 2002, Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemille kansainvälisille sopimuksille



Virallinen lehti nro L 194 , 23/07/2002 s. 0036 - 0036



Neuvoston päätös, tehty 19 päivänä heinäkuuta 2002, Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemille kansainvälisille sopimuksille (2002/596/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 1 kohdan kanssa, ottaa huomioon komission ehdotuksen, sekä katsoo seuraavaa: (1) EHTY:n perustamissopimuksen 97 artiklan mukaisesti sen voimassaolo päättyy 23 päivänä heinäkuuta 2002. (2) EHTY on tehnyt useita kansainvälisiä sopimuksia kolmansien maiden kanssa. (3) Näissä sopimuksissa ei ole määräyksiä EHTY:n perustamissopimuksen voimassaolon päättymisen varalta. (4) EHTY:n perustamissopimuksen kattamat asiat siirtyvät sen voimassaolon päättyessä Euroopan yhteisön (EY) perustamissopimuksen soveltamisalaan tämän 133 artikla mukaan luettuna. (5) Neuvostossa kokoontuneet jäsenvaltioiden hallitusten edustajat ovat vahvistaneet, että EHTY:n tekemistä kansainvälisistä sopimuksista johtuvat oikeudet ja velvoitteet siirtyvät EY:lle(1). (6) Katsotaan, että on EY:n edun mukaista, että kyseiset kansainväliset sopimukset pysyvät voimassa EHTY:n perustamissopimuksen voimassaolon päättymisen jälkeen ja että ne olisi siirrettävä EY:lle. (7) Jotkin näistä sopimuksista saattavat edellyttää teknisiä muutoksia, jotta ne olisivat EY:n sääntöjen mukaiset. (8) Asianomaisille kolmansille maille on ilmoitettava tästä, ON PÄÄTTÄNYT SEURAAVAA: 1 artikla Siirretään EHTY:n yhteisön ulkopuolisten maiden kanssa tekemistä kansainvälisistä sopimuksista johtuvat oikeudet ja velvoitteet EY:lle 24 päivänä heinäkuuta 2002. 2 artikla Komissio ilmoittaa asianomaisille kolmansille maille kyseisistä sopimuksista johtuvien EHTY:n oikeuksien ja velvoitteiden siirtämisestä EY:lle. Se toteuttaa myös tarvittavat tekniset muutokset, jotta sopimukset ovat EY:n sääntöjen mukaiset, ja neuvottelee tarvittaessa sopimusten mukauttamisesta. 3 artikla Tätä päätöstä noudatetaan sitä päivää seuraavasta päivästä, jona se julkaistaan Euroopan yhteisöjen virallisessa lehdessä. Tätä päätöstä sovelletaan 24 päivästä heinäkuuta 2002. Tehty Brysselissä 19 päivänä heinäkuuta 2002. Neuvoston puolesta Puheenjohtaja T. Pedersen (1) Ks. tämän virallisen lehden sivu 35.